ᱵᱟᱝᱞᱟ ᱣᱤᱠᱤᱯᱤᱰᱤᱭᱟ

ᱵᱟᱝᱞᱟ ᱣᱤᱠᱤᱯᱤᱰᱤᱭᱟ ᱫᱚ ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ ᱟᱜ ᱯᱚᱨᱤᱪᱟᱞᱚᱱᱟ ᱛᱮ ᱪᱟᱞᱟᱜ ᱠᱟᱱ ᱣᱤᱠᱤᱯᱤᱰᱤᱭᱟ ᱧᱩᱛᱩᱢᱟᱱ ᱢᱤᱫᱴᱮᱱ ᱚᱱᱞᱟᱭᱤᱱ ᱨᱟᱲᱟ ᱜᱮᱭᱟᱱ ᱯᱩᱛᱷᱤ ᱨᱮᱱᱟᱜ ᱵᱟᱝᱞᱟ ᱵᱷᱟᱨᱥᱚᱱ ᱠᱟᱱᱟ᱾ ᱱᱚᱣᱟ ᱵᱷᱟᱨᱥᱚᱱ ᱫᱚ ᱒᱗ ᱡᱟᱱᱩᱣᱟᱨᱤ ᱒᱐᱐᱔ ᱥᱮᱨᱢᱟ ᱨᱮ ᱮᱛᱦᱚᱵ ᱟᱠᱟᱱᱟ᱾ ᱑᱘ ᱡᱩᱞᱟᱭ ᱒᱐᱒᱐ ᱢᱟᱹᱦᱤᱛ ᱫᱷᱟᱹᱵᱤᱡ ᱵᱟᱝᱞᱟ ᱣᱤᱠᱤᱯᱤᱰᱤᱭᱟ ᱨᱮ ᱙᱑,᱒᱖᱘ ᱜᱚᱴᱟᱝ ᱚᱱᱚᱞ ᱵᱮᱱᱟᱣ ᱦᱩᱭ ᱟᱠᱟᱱᱟ᱾ ᱟᱨ ᱑᱘ ᱡᱩᱞᱟᱭ ᱒᱐᱒᱐ ᱢᱟᱹᱦᱤᱛ ᱞᱮᱠᱟᱛᱮ ᱵᱟᱝᱞᱟ ᱣᱤᱠᱤᱯᱤᱰᱤᱭᱟ ᱨᱮ ᱔᱓,᱙᱗,᱑᱒᱓ ᱫᱷᱟᱣ ᱥᱟᱯᱲᱟᱣ ᱦᱩᱭ ᱟᱠᱟᱱᱟ᱾ ᱑᱒᱗᱗ ᱢᱟᱹᱱᱢᱤ ᱱᱚᱸᱰᱮ ᱮᱱᱮᱢ ᱠᱩ ᱫᱚᱦᱚᱭ ᱫᱟ᱾ ᱑᱒ ᱡᱚᱱᱟ ᱫᱚ ᱪᱟᱪᱞᱟᱣᱤᱭᱟᱹ ᱦᱤᱥᱟᱹᱵᱛᱮ ᱵᱟᱝᱞᱟ ᱣᱤᱠᱤᱯᱤᱰᱤᱭᱟ ᱨᱮᱱᱟᱜ ᱠᱟᱹᱢᱤ ᱦᱚᱨᱟ ᱠᱩ ᱧᱮᱞ ᱫᱟ᱾ ᱱᱚᱣᱟ ᱣᱤᱠᱤᱯᱤᱰᱤᱭᱟ ᱨᱮ ᱑᱐,᱑᱖᱘ ᱜᱚᱴᱟᱝ ᱪᱤᱛᱟᱹᱨ ᱥᱮ ᱨᱮᱫ ᱢᱮᱱᱟᱜᱼᱟ᱾ ᱵᱟᱝᱞᱟ ᱣᱤᱠᱤᱯᱤᱰᱤᱭᱟ ᱨᱮ ᱚᱞ ᱞᱟᱹᱜᱤᱛ ᱡᱟᱸᱦᱟᱸ ᱵᱮᱵᱚᱥᱛᱷᱟ ᱢᱮᱱᱟᱜᱼᱟ ᱚᱱᱟᱛᱮ ᱞᱟᱛᱤᱱ ᱪᱤᱠᱤ ᱵᱮᱵᱷᱟᱨ ᱠᱟᱛᱮ ᱯᱷᱚᱱᱮᱴᱤᱠ ᱦᱤᱥᱟᱹᱵᱛᱮ ᱵᱟᱝᱞᱟ ᱴᱟᱭᱤᱯ ᱠᱟᱛᱮ ᱚᱞ ᱨᱮᱱᱟᱜ ᱵᱮᱵᱚᱥᱛᱷᱟ ᱢᱮᱱᱟᱜᱼᱟ᱾ ᱚᱱᱟ ᱞᱟᱹᱜᱤᱛ ᱮᱴᱟᱜ ᱥᱚᱯᱷᱴᱚᱭᱟᱨ ᱵᱟᱝ ᱤᱱᱥᱴᱚᱞ ᱞᱮᱠᱷᱟᱱ ᱦᱚᱸ ᱪᱟᱞᱟᱜ ᱜᱮᱭᱟ᱾

᱒᱐᱑᱐ ᱥᱮᱨᱢᱟ ᱨᱮ ᱢᱳᱵᱟᱭᱤᱞ ᱯᱷᱳᱱ ᱞᱟᱹᱜᱤᱛᱛᱮ ᱵᱟᱝᱞᱟ ᱣᱤᱠᱤᱯᱤᱰᱤᱭᱟ ᱨᱮᱱᱟᱜ ᱢᱳᱵᱟᱭᱤᱞ ᱵᱷᱟᱨᱥᱚᱱ ᱩᱰᱩᱝ ᱟᱠᱟᱱᱟ᱾ ᱒᱐᱑᱘ ᱥᱮᱨᱢᱟ ᱨᱮ ᱜᱚᱴᱟ ᱫᱷᱟᱹᱨᱛᱤ ᱠᱷᱚᱱ ᱑᱙ ᱠᱳᱴᱤ ᱫᱷᱟᱣ ᱟᱨ ᱫᱤᱱᱟᱹᱢ ᱜᱚᱲᱮ ᱕ ᱞᱟᱠᱷ ᱑᱓ ᱦᱟᱡᱟᱨ ᱖᱗᱘ ᱫᱷᱟᱣ ᱣᱤᱠᱤᱯᱤᱰᱤᱭᱟ ᱠᱚ ᱧᱮᱞ ᱟᱠᱟᱫᱟ᱾

 ᱵᱮᱠᱜᱨᱟᱣᱱᱰ 
᱒᱐᱐᱒ ᱥᱮᱨᱢᱟ ᱨᱮᱱᱟᱜ ᱯᱷᱮᱵᱨᱩᱟᱨᱤ ᱪᱟᱸᱫᱚ ᱣᱤᱠᱤᱯᱤᱰᱤᱭᱟ ᱞᱟᱹᱜᱤᱛ ᱡᱩᱫᱟᱹ ᱡᱩᱫᱟᱹ ᱯᱟᱹᱨᱥᱤ ᱨᱮᱱᱟᱜ ᱥᱟᱵ ᱠᱳᱰ ᱛᱮ ᱣᱤᱠᱤᱯᱤᱰᱤᱭᱟ ᱨᱮᱱᱟᱜ ᱥᱟᱵ ᱰᱳᱢᱮᱱ ᱵᱮᱱᱟᱣ ᱠᱚ ᱫᱷᱩᱨᱟᱹᱣ ᱞᱮᱱᱟ ᱟᱨ ᱩᱱ ᱡᱚᱠᱷᱚᱡ ᱜᱮ ᱮᱴᱟᱜ ᱯᱟᱹᱨᱥᱤ ᱠᱩ ᱥᱟᱶ ᱵᱟᱝᱞᱟ ᱯᱟᱹᱨᱥᱤ ᱞᱟᱹᱜᱤᱛ ᱦᱚᱸ ᱢᱤᱫᱴᱮᱱ ᱥᱟᱵ ᱰᱳᱢᱮᱱ ᱠᱩ ᱵᱮᱱᱟᱣ ᱠᱮᱫᱟ᱾ ᱑ ᱡᱩᱱ ᱒᱐᱐᱒ ᱥᱮᱨᱢᱟ ᱨᱮ ᱟᱡ ᱛᱮᱜᱮ ᱚᱱᱟ ᱥᱟᱵ ᱰᱳᱢᱮᱱ ᱨᱮ ᱢᱤᱫᱴᱮᱱ ᱯᱞᱮᱹᱥᱦᱳᱞᱰᱟᱨ ᱥᱟᱦᱴᱟ ᱵᱮᱱᱟᱣ ᱮᱱᱟ᱾ ᱒᱐᱐᱓ ᱥᱮᱨᱢᱟ ᱨᱮᱱᱟ ᱙ ᱰᱤᱥᱮᱢᱵᱚᱨ ᱠᱟᱱᱟᱰᱟ ᱨᱮᱱᱟᱜ ᱢᱮᱠᱜᱤᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱯᱤᱮᱭᱤᱪᱰᱤ ᱨᱮᱱ ᱢᱤᱫ ᱵᱟᱝᱞᱟᱫᱮᱥᱤ ᱥᱮᱪᱮᱫᱤᱭᱟᱹ  ᱥᱟᱦ ᱟᱥᱟᱫᱩᱡᱽᱡᱟᱢᱟᱱ ᱵᱟᱝᱞᱟ ᱣᱤᱠᱤᱯᱤᱰᱤᱭᱟ ᱵᱮᱱᱟᱣ ᱞᱟᱹᱜᱤᱛ ᱣᱤᱠᱤᱯᱤᱰᱤᱭᱟ ᱨᱮᱱ ᱥᱚᱦᱚ ᱵᱩᱱᱤᱭᱟᱹᱰᱤ ᱡᱤᱢᱤ ᱳᱭᱮᱞᱥ ᱴᱷᱮᱱ ᱮ-ᱢᱮᱞ ᱛᱮ ᱪᱤᱛᱦᱤᱭ ᱠᱩᱞ ᱠᱮᱫᱟ᱾ ᱚᱱᱟ ᱠᱷᱟᱹᱛᱤᱨ ᱰᱮᱵᱷᱮᱞᱚᱯᱟᱨ ᱠᱚᱫᱚ ᱒᱖ ᱰᱤᱥᱮᱢᱵᱚᱨ ᱧᱮᱧᱮᱞ ᱞᱟᱹᱜᱤᱛ ᱚᱲᱟᱜ ᱥᱟᱦᱴᱟ ᱧᱩᱛᱩᱢᱟᱱ ᱢᱤᱫᱴᱮᱱ ᱥᱟᱦᱴᱟ ᱠᱚ ᱵᱮᱱᱟᱣ ᱠᱮᱫᱟ᱾ 

᱒᱗ ᱡᱟᱱᱩᱣᱟᱨᱤ ᱒᱐᱐᱔ ᱥᱮᱨᱢᱟ ᱨᱮ ᱢᱤᱫᱴᱮᱱ ᱚᱭ ᱯᱤ (IP) ᱴᱷᱤᱠᱟᱱᱟ ᱠᱷᱚᱱ ᱢᱩᱬᱩᱛ ᱥᱟᱦᱴᱟ ᱵᱮᱱᱟᱣ ᱛᱟᱞᱟᱛᱮ ᱚᱯᱷᱤᱥᱤᱭᱟᱞᱤ ᱵᱟᱝᱞᱟ ᱣᱤᱠᱤᱯᱤᱰᱤᱭᱟ ᱪᱟᱹᱞᱩ ᱟᱠᱟᱱᱟ᱾ ᱵᱟᱝᱞᱟ ᱣᱤᱠᱤᱯᱤᱰᱤᱭᱟ ᱪᱟᱹᱞᱩ ᱛᱟᱭᱚᱢ ᱯᱟᱹᱦᱤᱞ ᱟᱨᱴᱤᱠᱮᱞ ᱫᱚ ᱛᱟᱸᱦᱮᱸᱠᱟᱱᱟ ᱵᱟᱝᱞᱟ ᱯᱟᱹᱨᱥᱤ ᱡᱟᱸᱦᱟᱸ ᱫᱚ ᱒᱔ ᱢᱮ ᱒᱐᱐᱔ ᱥᱮᱨᱢᱟ ᱨᱮ ᱵᱮᱱᱟᱣ ᱟᱠᱟᱱᱟ᱾ ᱵᱟᱝᱞᱟ ᱯᱟᱹᱨᱥᱤ ᱛᱮ ᱰᱳᱢᱮᱱ ᱧᱩᱛᱩᱢ ᱹ ᱵᱟᱝᱞᱟ ᱪᱟᱹᱞᱩ ᱛᱟᱭᱚᱢ ᱣᱤᱠᱤᱢᱤᱰᱤᱭᱟ ᱵᱟᱝᱞᱟᱫᱮᱥ ᱠᱷᱚᱱ ᱣᱤᱠᱤᱯᱤᱰᱤᱭᱟᱹᱵᱟᱝᱞᱟ ᱰᱳᱢᱮᱱ ᱞᱟᱹᱜᱤᱛ ᱵᱤᱴᱤᱥᱤᱮᱞ ᱴᱷᱮᱱ ᱢᱤᱫᱴᱮᱱ ᱟᱵᱮᱫᱚᱱ ᱦᱩᱭ ᱞᱮᱱᱟ᱾ ᱑᱓ ᱥᱮᱯᱴᱮᱢᱵᱚᱨ ᱒᱐᱑᱘ ᱥᱮᱨᱢᱟ ᱨᱮ ᱣᱤᱠᱤᱯᱤᱰᱤᱭᱟᱹᱵᱟᱝᱞᱟ ᱰᱳᱢᱮᱱ ᱫᱚ ᱪᱟᱹᱞᱩ ᱟᱠᱟᱱᱟ ᱡᱟᱸᱦᱟᱸ ᱫᱚ ᱱᱮᱛᱚᱜ ᱵᱟᱝᱞᱟ ᱣᱤᱠᱤᱯᱤᱰᱤᱭᱟ ᱨᱮᱱᱟᱜ ᱢᱩᱬᱩᱛ ᱰᱳᱢᱮᱱ ᱥᱟᱶᱛᱮ ᱡᱚᱱᱚᱲ ᱟᱠᱟᱱᱟ᱾ 

 ᱱᱟᱜᱟᱢ 

 ᱮᱥᱴᱟᱴᱤᱥᱴᱤᱠᱥ 

 ᱠᱚᱢᱤᱣᱱᱤᱴᱤ ᱟᱨ ᱚᱱᱩᱥᱴᱷᱟᱱ 

 ᱪᱤᱛᱟᱹᱨ ᱠᱚ 

 ᱟᱨᱦᱚᱸ ᱧᱮᱞᱢᱮ 

 ᱵᱟᱨᱦᱮ ᱡᱚᱱᱚᱲ 

 ᱯᱷᱮᱰᱟᱛ 
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱛᱷᱚᱠ:ᱯᱟᱹᱨᱥᱤ ᱞᱮᱠᱟᱛᱮ ᱣᱤᱠᱤᱯᱤᱰᱤᱭᱟ